Клабунд
Песен за царя

Превод от немски: Богдана Зидарова, —

chitanka.info

Към Сибир нозе преплитам

във оковите с товара.

Там със тая сган пропита

ще се трепя… зарад царя.

През ума ще ми минава,

вън руда когато карам:

от това желязо става

чудна брадвичка… за царя.

Щом жена реша да взема,

аз ще се сродя с татари —

да откърми мойто племе

някога палач… за царя.

Сетне ще отседна мирно

и макар в преклонна старост,

ще садя по ниви ширни

жилав, сив коноп… за царя.

Нишки сребърни ще бягат

през ръцете груби с вяра,

че от тях въже ще стяга

нявга моят син… за царя.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.